กังวลโควิด! ดาวโจนส์,ทองคำปิดร่วง/น้ำมันลบ
หุ้นดาวโจนส์ปิดร่วง 200.94 จุด วิตกไวรัสกลายพันธุ์ ด้านราคาน้ำมันลดลง 95 เซนต์ ขณะที่ทองคำดิ่ง 12.50 ดอลลาร์
23 ธ.ค. 2563

ดัชนีเฉลี่ยอุตสาหกรรมดาวโจนส์ปิดที่ 30,015.51 จุด ลดลง 200.94 จุด หรือ -0.67% ขณะที่ดัชนี เอสแอนด์พี 500 ปิดที่ 3,687.26 จุด ลดลง 7.66 จุด หรือ -0.21% ส่วนดัชนี แนสแดค ปิดที่ 12,807.92 จุด เพิ่มขึ้น 65.40 จุด หรือ +0.51%
ดัชนีดาวโจนส์ตลาดหุ้นนิวยอร์กปิดร่วงลงเมื่อวันที่ 22 ธ.ค. เนื่องจากนักลงทุนยังคงวิตกกังวลเกี่ยวกับการกลายพันธุ์ของไวรัสโควิด-19 ในอังกฤษ นอกจากนี้ ตลาดยังได้รับแรงกดดันจากข้อมูลเศรษฐกิจที่อ่อนแอของสหรัฐ
ด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ ลดลง 95 เซนต์ ปิดที่ 47.02 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกุมภาพันธ์ ลดลง 83 เซนต์ ปิดที่ 50.08 ดอลลาร์ต่อบาร์เรล
ราคาทองคำโคเม็กซ์ งวดส่งมอบเดือนกุมภาพันธ์ ลดลง 12.50 ดอลลาร์ ปิดที่ 1,870.30 ดอลลาร์ต่อออนซ์